smcproject/ml-wiki-sentences huggingface dataset:
2018 ജൂലൈയിൽ 237 കിലോഗ്രാം ഭാരം വരുന്ന ലോകത്തിലെ ഏറ്റവും ഭാരം കൂടിയ കൗമാരക്കാരനാണെന്ന് വിശ്വസിക്കപ്പെടുന്ന 14 വയസ്സുള്ള മിഹിർ ജെയിനിൽ അദ്ദേഹം ശസ്ത്രക്രിയ നടത്തി.
2018 ഡിസംബറോടെ മിഹിറിന്റെ ഭാരം 100 കിലോഗ്രാം കുറയുകയും ഇപ്പോൾ 137 കിലോഗ്രാം ആയി നിൽക്കുകയും ചെയ്യുന്നു പുസ്തകങ്ങളും ജേണലുകളും പുസ്തകങ്ങൾ വയറിലെ മതിൽ ഹെർണിയസിന്റെ ശസ്ത്രക്രിയ നന്നാക്കൽ ബരിയാട്രിക് ശസ്ത്രക്രിയയുടെ കൈപ്പുസ്തകം ലാപ്രോസ്കോപ്പിക് കോളിസിസ്റ്റെക്ടമി - ഒരു സമഗ്ര അറ്റ്ലസ് എക്സ്-കോണും പുനരുപയോഗിക്കാവുന്ന കൈ ഉപകരണങ്ങളും ഉപയോഗിക്കുന്ന സിംഗിൾ-പോർട്ട് ലാപ്രോസ്കോപ്പിക് കോളിസിസ്റ്റെക്ടമി, 2012 ലാപാരോ-എൻഡോസ്കോപ്പിക് ഹെർണിയ ശസ്ത്രക്രിയ ജേണലുകൾ അമിതവണ്ണ ശസ്ത്രക്രിയ - മെറ്റബോളിക് സർജറിയുടെയും അനുബന്ധ പരിചരണത്തിന്റെയും ജേണൽ സർജിക്കൽ എൻ‌ഡോസ്കോപ്പി -ഗുഡ്‌ലൈനുകൾ ഫോർ ലാപ്രോസ്കോപ്പിക് (ടി‌എ‌പി‌പി), എൻ‌ഡോസ്കോപ്പിക് (ടി‌ഇ‌പി) ചികിത്സ ഇംഗുവിനൽ ഹെർ‌നിയ, ഇന്റർനാഷണൽ എൻ‌ഡോ‌ഹെർ‌നിയ സൊസൈറ്റി (ഐ‌ഇ‌എച്ച്എസ്) ഇന്ത്യൻ ജേണൽ ഓഫ് സർജറി-റെസിഡ്യൂവൽ പിത്തസഞ്ചി രോഗം - ലാപ്രോസ്കോപ്പിക് മാനേജ്മെന്റ് സർജിക്കൽ എൻ‌ഡോസ്കോപ്പി - ലാപ്രോസ്കോപ്പിക് (ടി‌എ‌പി‌പി), ഇൻ‌ഗുവൈനൽ ഹെർ‌നിയ (ഇന്റർ‌നാഷണൽ എൻ‌ഡോ‌ഹെർ‌നിയ സൊസൈറ്റി) എന്നിവയുടെ എൻ‌ഡോസ്കോപ്പിക് (ടി‌ഇ‌പി) ചികിത്സയെക്കുറിച്ചുള്ള മാർ‌ഗ്ഗനിർ‌ദ്ദേശങ്ങളുടെ അപ്‌ഡേറ്റ് അവലംബം പുറത്തേക്കുള്ള കണ്ണികൾ
പ്രദീപ് ചന്ദ്രൻ
മലയാള ചലച്ചിത്ര മേഖലയിലെ ഒരു 
അഭിനേതാവാണ് പ്രദീപ് ചന്ദ്രൻ .
മേജർ രവി സംവിധാനം ചെയ്ത മിഷൻ 90 ഡേയ്സ് എന്ന ചിത്രത്തിലൂടെയാണ് പ്രദീപ് സിനിമാരംഗത്തേക്ക് കടന്നു വന്നത്.
പിന്നീട് നിരവധി ചലച്ചിത്രങ്ങളുടെ ഭാഗമായി.
മോഹൻലാലിനോടൊപ്പമാണ് പ്രദീപ് കൂടുതലും അഭിനയിച്ചത്.
ഏഷ്യാനെറ്റിൽ സംപ്രേഷണം ചെയ്ത കറുത്ത മുത്ത് എന്ന പരമ്പരയിലെ ഇദ്ദേഹത്തിന്റെ കഥാപാത്രം കുടുംബ പ്രേക്ഷകർക്കിടയിൽ വളരെയധികം ശ്രദ്ധിക്കപ്പെട്ടിരുന്നു.
2020 ജനുവരിയിൽ ഏഷ്യാനെറ്റിൽ സംപ്രേഷണം ചെയ്ത ബിഗ് ബോസ് മലയാളം: സീസൺ 2 എന്ന റിയാലിറ്റി ടിവി ഷോയിലെ മഝരാർത്ഥികളിലൊരാളായിരുന്നു പ്രദീപ് ചന്ദ്രൻ.
1981 നവംബർ 17-ന് ചന്ദ്രശേഖരൻ നായർ,വത്സല  സി.നായർ ദമ്പതികളുടെ മകനായി തിരുവനന്തപുരത്താണ് പ്രദീപ് ചന്ദ്രൻ ജനിച്ചത്.
ഇദ്ദേഹത്തിൻറെ ജേഷ്ഠൻ പേര് പ്രമോദ് ചന്ദ്രൻ എന്നാണ്.
എം.വി ഗവൺമെന്റ് മോഡൽ ഹയർ സെക്കൻഡറി സ്കൂളിനാണ്  പ്രദീപ് അദ്ദേഹത്തിന്റെ പ്രാഥമിക വിദ്യാഭ്യാസം പൂർത്തിയാക്കിയത്.
തമിഴ്‌നാട്ടിലെ കോയമ്പത്തൂരിലുള്ള വിഎൽബി ജാനകിയമ്മാൾ കോളേജ് ഓഫ് എഞ്ചിനീയറിംഗ് ആൻഡ് ടെക്നോളജിയിൽ നിന്നും പ്രദീപ് എംബിഎ ബിരുദം നേടിയിട്ടുണ്ട്.
എം‌ബി‌എ പൂർത്തിയാക്കിയ ശേഷം ബാംഗ്ലൂരിലെ ഒരു ഇൻഷുറൻസ് കമ്പനിയിൽ ജോലി ചെയ്തു.
പിന്നീട് 2007-ൽ പ്രദീപ് ചലച്ചിത്രമേഖലയിൽ പ്രവേശിച്ചു.
മിഷൻ 90 ഡെയ്സ് (2007) എന്ന ചിത്രത്തിലൂടെയാണ് പ്രദീപ് ചന്ദ്രൻ അഭിനയരംഗത്തേക്ക് പ്രവേശിച്ചത്.
നടൻ മോഹൻലാലിനോടൊപ്പം  നിരവധി ചിത്രങ്ങളിൽ പ്രദീപ് അഭിനയിച്ചിട്ടുണ്ട്.
കുരുക്ഷേത്ര , എയ്ഞ്ചൽ ജോൺ, ഇവിടം സ്വർഗ്ഗമാണ്, കാണ്ഡഹാർ തുടങ്ങിയവയാണ് പ്രദീപ് അഭിനയിച്ച മറ്റു ചലച്ചിത്രങ്ങൾ.
2010 ൽ കുഞ്ഞാലി മരയ്ക്കാർ എന്ന പരമ്പരയിലൂടെ ടെലിവിഷനിൽ അരങ്ങേറ്റം കുറിച്ച അദ്ദേഹം മികച്ച പുതുമുഖം നടനുള്ള ഏഷ്യാനെറ്റ് ടെലിവിഷൻ അവാർഡ് 2011-ൽ നേടി.2014-ൽ ഏഷ്യാനെറ്റിൽ സംപ്രേഷണം ചെയ്ത കറുത്ത മുത്ത് എന്ന പരമ്പരയിലെ പ്രദീപിന്റെ കഥാപാത്രത്തിന് നിരവധി പ്രേക്ഷക ശ്രദ്ധ നേടാൻ കഴിഞ്ഞു.
പ്രദീപ് ചന്ദ്രന്റെ വിവാഹം 2020 ജൂലൈ 12-ന് നടന്നു.
കൊല്ലം കരുനാഗപ്പള്ളി സ്വദേശിനി അനുപമ രാമചന്ദ്രനാണ് പ്രദീപിന്റെ ഭാര്യ.
അനുപമ ഇൻഫോസിസ് ജീവനക്കാരിയാണ്.
അഭിനയിച്ച ചലച്ചിത്രങ്ങൾ വർഷം ചലച്ചിത്രം കഥാപാത്രം 2007 മിഷൻ 90 ഡേയ്സ് എൻ.എസ്.ജി.കമാൻഡോ 2008 കുരുക്ഷേത്ര ശരവണൻ 2009 എയ്ഞ്ചൽ ജോൺ 2009 ഇവിടം സ്വർഗ്ഗമാണ് ഷിബു അരീകുറ്റി 2010 കാണ്ഡഹാർ മുതിർന്ന ഉദ്യോഗസ്ഥർ 2011 വാടാമല്ലി പോലീസ് ഉദ്യോഗസ്ഥൻ 2012 സിംഹാസനം ചെറിയപള്ളി സദാനന്ദൻ 2012 കർമ്മയോദ്ധ 2013 ഗീതാഞ്ജലി ഡോക്ടർ 2013 ലോക്പാൽ സി ഐ സുനിൽ 2013 ദൃശ്യം പുതിയ സബ് ഇൻസ്പെക്ടർ 2014 നാക്കൂ പെൻറ്റാ നാക്കൂ ടാക്കാ എയർപോർട്ട് ഇൻസ്‌പെക്ടർ 2015 ലോഹം ബിജു 2016 ഒപ്പം ജോർജ് 2017 1971:ബിയോണ്ട് ബോർഡേഴ്സ് റേഡിയോ ഓപ്പറേറ്റർ അഭിനന്ദ് 2017 വില്ലൻ എസ് ഐ 2019 മധുരസ്മൃതം (സംസ്‌കൃതം) ഐഎഎസ്  ഓഫീസർ അവലംബം ↑ ↑ https://wikifolder-com.cdn.ampproject.org/v/s/wikifolder.com/pradeep-chandran/?amp_js_v=0.1 usqp=mq331AQFKAGwASA%3D#Actor_Pradeep_Chandran_in_Bigg_Boss_Malayalam_2%5Bപ്രവർത്തിക്കാത്ത+കണ്ണി%5D ↑ https://wikibio-in.cdn.ampproject.org/v/s/wikibio.in/pradeep-chandran/amp/?amp_js_v=0.1 usqp=mq331AQFKAGwASA%3D#Family_Caste_Girlfriend%5Bപ്രവർത്തിക്കാത്ത+കണ്ണി%5D ↑ https://wikibio-in.cdn.ampproject.org/v/s/wikibio.in/pradeep-chandran/amp/?amp_js_v=0.1 usqp=mq331AQFKAGwASA%3D#Career%5Bപ്രവർത്തിക്കാത്ത+കണ്ണി%5D
പ്രദീപ് മോർ ഇംഗ്ലീഷ് വിലാസം https://ml.wikipedia.org/wiki/Pardeep_Mor
ഇന്ത്യൻ ഹോക്കി ടീമിലെ ഒരു അംഗമാണ് പ്രദീപ് മോർ.
1992 ജൂൺ 3ന്  പഞ്ചാബിൽ ജനിച്ചു.
ഹരിയാനയിലെ സോനിപത്തിലുള്ള സ്‌പോർട്‌സ് അഥോറിറ്റി ഓഫ് ഇന്ത്യ (സായ്) യൂനിറ്റിൽ ആണ് പരിശീലനം നേടിയത്.
ഇന്ത്യൻ ദേശീയ ടീമിൽ ഡിഫൻഡറായാണ് കളിക്കുന്നത്.
അന്താരാഷ്ട്ര തലത്തിൽ 16 കളികളിൽ പങ്കെടുത്തു.
2015ലെ ഹോക്കി ഇന്ത്യ ലീഗ് മത്സരത്തിനായി കലിങ്ക ലാൻസേഴ്‌സ് ടീം ഇദ്ദേഹത്തെ 37,000 അമേരിക്കൻ ഡോളർ മൂല്യത്തിന് ലേലത്തിൽ എടുത്തു.
2016ൽ ബ്രസീലിൽ നടന്ന റിയോ ഒളിമ്പിക്‌സിനുള്ള ഇന്ത്യൻ ടീമിൽ അംഗമായിരുന്നു.
റിയോ ഒളിമ്പിക്‌സിനുള്ള ഇന്ത്യൻ ഹോക്കി ടീമിൽ പകരക്കാരനായാണ് പ്രദീപ് മോറിനെ തെരഞ്ഞെടുത്തത്.
2016 ജൂണിൽ ലണ്ടനിൽ നടന്ന ചാമ്പ്യൻസ് ട്രോഫി ഹോക്കിയിൽ പങ്കെടുത്ത ഇന്ത്യൻ ടീമിൽ പ്രദീപ് മോർ അംഗമായിരുന്നു.
ജർമ്മനി, ബ്രിട്ടൻ, ദക്ഷിണ കൊറിയ, ഓസ്‌ട്രേലിയ, ബെൽജിയം എന്നീ രാജ്യങ്ങളാണ് ടൂർണമെന്റിൽ പങ്കെടുത്തത്.
നേട്ടങ്ങൾ റിയോ ഒളിമ്പിക്‌സിനുള്ള ഇന്ത്യൻ ഹോക്കി ടീമിൽ അംഗമായി.
പ്രദീപ് സേത്ത്
ഒരു ഇന്ത്യൻ വൈറോളജിസ്റ്റാണ് പ്രദീപ് സേത്ത് .
2003 ൽ എച്ച് ഐ വി ബാധിതനായ വാക്സിൻ സ്വയം കുത്തിവച്ചു.
1968 മുതൽ വൈറോളജി രംഗത്ത് പ്രവർത്തിച്ച അദ്ദേഹം നാഷണൽ അക്കാദമി ഓഫ് മെഡിക്കൽ സയൻസസിന്റെ തിരഞ്ഞെടുക്കപ്പെട്ട ഫെലോ ആണ്, 1970 ൽ എയിംസിൽ നിന്ന് മൈക്രോബയോളജിയിൽ എംബിബിഎസ് , മാസ്റ്റേഴ്സ് (എംഡി) ചെയ്തു.
2005 വരെ അതേ സ്ഥാപനത്തിൽ പഠിപ്പിച്ചു.
വൈറോളജി മേഖലയിൽ 4 ഇന്ത്യൻ പേറ്റന്റും 4 ഇന്റർനാഷണൽ പേറ്റന്റും ഉണ്ട്.
മനുഷ്യരിൽ പരീക്ഷണത്തിന് അനുമതിയില്ലാതിരുന്ന എച്ഐ‌വി വാക്സിൻ അദ്ദേഹം സ്വയംതന്നെ കുത്തിവയ്ക്കുകയുണ്ടായി.
എലികളിൽ ഇത് നല്ല ഫലം ഉണ്ടാക്കിയതിനേത്തുടർന്നായിരുന്നു ഇത്.
എങ്ങനെയാണ് മനുഷ്യശരീരം ഇതിനോട് പ്രതികരിക്കുന്നതെന്നു പഠിക്കാനാണത്രേ അദ്ദേഹം അതു ചെയ്തത്.
ആ ഡിഎൻഎ വാക്സിനിൽ എച്ഐ‌വി ഉണ്ടായിരുന്നില്ല.
അദ്ദെഹത്തിന്റെ സഹപ്രവർത്തകർ അതിനോട് അനുകൂലമായിട്ടായിരുന്നില്ല പ്രതികരിച്ചത്.
അവലംബം ↑ ↑ ↑ ↑ https://www.ncbi.nlm.nih.gov/pmc/articles/PMC498067/ പുറത്തേക്കുള്ള കണ്ണികൾ Doctor Pradeep Seth Official Site ഡോക്ടർ പ്രദീപ് സേത്ത് ഔദ്യോഗിക സൈറ്റ്
ബ്ലാക്ക് സ്വാൻ (ചലച്ചിത്രം)
ഡാരെൺ ആരോനോഫ്സ്കി സംവിധാനം ചെയ്ത് 2010 ൽ പുറത്തിറങ്ങിയ ഒരു അമേരിക്കൻ സൈക്കോളജിക്കൽ ഹോറർ ചിത്രമാണ് ബ്ലാക്ക് സ്വാൻ .
ആന്ദ്രേ ഹീൻസിന്റെ കഥയെ അടിസ്ഥാനമാക്കി മാർക്ക് ഹേമാൻ, ഹീൻസ്, ജോൺ മക് ലോഗ്ലിൻ എന്നിവർ തിരക്കഥ രചിച്ചു.
നേറ്റലി പോർട്ട്മാൻ , വിൻസന്റ് കാസൽ , മില കൂനിസ് , ബാർബറ ഹെർഷേ , വിനോന റൈഡർ എന്നിവരാണ് ചിത്രത്തിലെ താരങ്ങൾ.
ന്യൂയോർക്ക് നഗരത്തിലെ ഒരു പ്രശസ്ത ബാലെ കമ്പനി ഷൈകോവ്സിയുടെ സ്വാൻ ലേക്ക് എന്ന ബാലെ നിർമ്മിക്കുന്നതിനെ ചുറ്റിപ്പറ്റിയാണ് കഥ പുരോഗമിക്കുന്നത്.
ബാലെയുടെ നിർമ്മാണത്തിന് നിഷ്കളങ്കയും ലോലവുമായ വൈറ്റ് സ്വാനിന്റെ വേഷവും, നേരെ വിപരീതമായ സ്വഭാവഗുണങ്ങളുള്ള ബ്ലാക്ക് സ്വാനിന്റെ വേഷവും അവതരിപ്പിക്കാൻ രണ്ടു നർത്തകിമാരെ വേണം.
സമർപ്പണബോധമുള്ള നർത്തകിയായ നീന (പോർട്ട്മാൻ) വൈറ്റ് സ്വാനിന്റെ വേഷത്തിന് ഉത്തമമാണ്.
എന്നാൽ ബ്ലാക്ക് സ്വാനിന്റെ വേഷം അവതരിപ്പിക്കാൻ പുതുതായി വന്ന ലില്ലിക്ക്‌ (കൂനിസ്) ആണ് കുറച്ചുകൂടി മികവ്.
ഈ വേഷത്തിന് വേണ്ടിയുള്ള മത്സരത്തിന്റെ സമ്മർദം താങ്ങാൻ കഴിയാതെ നീന യഥാർത്ഥ്യത്തിലുള്ള പിടിവിട്ടു ഒരു ദുഃസ്വപ്‌നത്തിലേക്ക് വീഴുന്നു.
സാധാരണയായി ഒരു  സൈക്കോളജിക്കൽ ഹോറർ ചലച്ചിത്രം എന്ന് വിശേഷിപ്പിക്കാറുള്ള ബ്ലാക്ക് സ്വാൻ കലാപരമായ പൂർണതയുടെ ഒരു ഉദാഹരണമായും വ്യാഖ്യാനിക്കപ്പെടാറുണ്ട്.
ഒരു കലാസൃഷ്ടിയുടെ ജനനം അതിന്റെ പൂർണ്ണത കൈവരിക്കാനും കൊടുക്കേണ്ടിവരുന്ന വില എന്നിവയുടെ ഒരു വിഷ്വൽ റെപ്രസെന്റേഷനാണ് നീനയുടെ ജീവിതത്തിലൂടെ വരച്ചുകാണിക്കുന്നത്.
സ്വാൻ ലേക്ക് ബാലെയുടെ നിർമ്മാണവും നാടോടികഥകളിൽ നിന്ന് കേട്ട പ്രതിരൂപങ്ങളെ (doppelgängers) കുറിച്ചുള്ള സങ്കൽപ്പവും കൂട്ടിയിണക്കിയാണ് ആരോനോഫ്സ്കി കഥ ചിട്ടപ്പെടുത്തിയത്.
ഫിയോദർ ദസ്തയേവ്സ്കിയുടെ ദി ഡബിൾ എന്ന ചിത്രം മറ്റൊരു പ്രചോദനമായി ആരോനോഫ്സ്കി ചൂണ്ടിക്കാട്ടി.
2000 ൽ അദ്ദേഹം പോർട്ട്മാനുമായി ആദ്യമായി ഈ ചിത്രത്തെക്കുറിച്ച് സംസാരിച്ചു.
2009 ൽ ഫോക്സ് സേർച്ച്‌ലൈറ്റ് പിക്ചേഴ്സ് ബ്ലാക്ക് സ്വാൻ നിർമിച്ചു.
ചിത്രീകരണത്തിനു മുൻപ് മാസങ്ങളോളം പോർട്ട്മാനും കുനിസും ബാലെയിൽ പരിശീലനം നേടി.
ബാലെ രംഗത്തെ ശ്രദ്ധേയരായ പല വ്യക്തികളും ചലച്ചിത്രത്തിന്റെ ബാലെ രംഗങ്ങൾ നിർമ്മിക്കാൻ സഹായിച്ചു.
2010 സെപ്റ്റംബർ 1 ന് നടന്ന 67-ാമത് വെനിസ് ഇന്റർനാഷണൽ ഫിലിം ഫെസ്റ്റിവലിൽ ആദ്യ ചിത്രമായി ബ്ലാക്ക് സ്വാൻ പ്രദർശിപ്പിച്ചു.
ഡിസംബർ 3 മുതൽ അമേരിക്കൻ ഐക്യനാടുകളിൽ പരിമിതമായ രീതിയിൽ ചിത്രം പുറത്തിറങ്ങി.
ഡിസംബർ 17 ന് ചിത്രത്തിന്റെ വൈഡ് റിലീസ് നടന്നു.
പോർട്ട്മാന്റെ പ്രകടനവും ആരോനോഫ്സ്കി സംവിധാനവും  പ്രശംസ നേടി.
ഈ ചിത്രം ലോകമെമ്പാടും 329 ദശലക്ഷം ഡോളർ വരുമാനം നേടി.
ഈ ചിത്രത്തിന് അഞ്ച് അക്കാഡമി അവാർഡ് നാമനിർദ്ദേശം ലഭിക്കുകയും പോർട്ട്മാൻ മികച്ച നടിക്കുള്ള അക്കാഡമി അവാർഡ് ലഭിക്കുകയും ചെയ്തു.
മികച്ച ചിത്രത്തിനും, മികച്ച സംവിധായകനുമുള്ള നാമനിർദ്ദേശവും ചിത്രം നേടി.
28 കാരിയായ നീന സയേഴ്സ് ന്യൂയോർക്ക് നഗരത്തിലെ ഒരു ബാലെ കമ്പനിയിൽ നർത്തകിയാണ്.
ഷൈകോവ്സിയുടെ സ്വാൻ ലേക്ക് എന്ന ബാലെയുടെ പുതിയ സീസൺ തുറക്കാൻ തയ്യാറെടുക്കുകയാണ് കമ്പനി.
മുഖ്യ നർത്തകിയായിരുന്ന ബേത്ത് മാക്ലിന്ററെ നിർബന്ധിതമായി വിരമിക്കാൻ പ്രേരിപ്പിച്ചശേഷം വൈറ്റ് സ്വാൻ, ബ്ലാക്ക് സ്വാൻ എന്നീ രണ്ടു കഥാപാത്രങ്ങളെ അവതരിപ്പിക്കാൻ ഒരു പുതിയ നർത്തകിയെ തേടുന്നു എന്ന് കലാസംവിധായകനായ തോമസ് ലെറോയ് പ്രഖ്യാപിച്ചു.
ഓഡിഷനിൽ പങ്കെടുക്കുന്ന നീന വൈറ്റ് സ്വാൻ എന്ന ഭാഗം പിഴവുകളില്ലാതെ അവതരിപ്പിക്കുമ്പോൾ ബ്ലാക്ക് സ്വാൻ എന്ന ഭാഗം അവതരിപ്പിക്കുന്നതിൽ പരാജയപ്പെടുകയും ചെയ്യുന്നു.
പിറ്റേന്ന്, നീന തോമസിനെ കണ്ട് തന്നെ വീണ്ടും പരിഗണിക്കണമെന്ന് അഭ്യർത്ഥിക്കുന്നു.
തോമസ് അവളെ നിർബന്ധിച്ച് ചുംബിക്കുമ്പോൾ അവൾ അയാളെ കടിച്ചതിന്ശേഷം ഓഫീസിൽ നിന്നും ഇറങ്ങി ഓടുന്നു.
ആ ദിവസം തന്നെ, അഭിനേതാക്കളുടെ പട്ടിക പ്രഖ്യാപിച്ചപ്പോൾ മുഖ്യ വേഷം തനിക്ക്‌ ലഭിച്ചകാര്യം അറിഞ്ഞ് നീന അത്ഭുതപെടുന്നു.
പുതിയ സീസണിന്റെ തുടക്കം ആഘോഷിക്കുന്ന പാർട്ടിയിൽ വെച്ചു ബേത്ത് നീനയെ അധിക്ഷേപിക്കുന്നു.
പിറ്റേന്നു ഒരു ആക്സിഡന്റിൽ ബേത്തിന് പരിക്കേറ്റ വിവരം നീന അറിയുന്നു.
റിഹേഴ്‌സലുകളുടെ സമയത്ത് തോമസ് നീനയോട് പുതിയ നർത്തകിയായ ലില്ലിയെ ശ്രദ്ധിക്കാൻ ആവശ്യപ്പെട്ടു.
അവൾക്കില്ലാത്ത ചില കഴിവുകൾ ലില്ലിക്കുണ്ടെന്ന് അദ്ദേഹം വിവരിക്കുന്നു.
നിരവധി തവണയാണ് മതിഭ്രമത്തിന് ഇരയാവുന്ന നീനക്ക് തന്റെ പ്രതിരൂപം പിന്തുടരുന്നതായി അനുഭവപ്പെടുന്നു.
ഒരു രാത്രി, നീന ലില്ലിയുടെ ക്ഷണം സ്വീകരിച്ചു പുറത്ത് ഭക്ഷണം കഴിക്കാൻ പോകുന്നു.
റിലാക്സ് ചെയ്യാൻ ലില്ലി നീനക്ക് ഒരു തരം മയക്കുമരുന്ന് നൽകുന്നു.
തുടർന്ന് ഒരു നൈറ്റ് ക്ലബിൽ നൃത്തം ചെയ്യുന്ന ഇരുവരും വൈകി വീട്ടിൽ മടങ്ങിയെത്തുന്നു.
നീനയും ലില്ലിയും ശാരീരികമായി അടുക്കുന്നു.
പിറ്റേന്നു രാവിലെ നീന കണ്ണുതുറക്കുമ്പോൾ റിഹേഴ്‌സലിന് പോകാൻ ഏറെ വൈകി എന്ന തിരിച്ചറിയുന്നു.
ലിങ്കൻ സെന്ററിൽ എത്തുന്ന നീന, ലില്ലി ബ്ലാക്ക് സ്വാനായി നൃത്തം ചെയ്യുന്നത് കാണുകയും അവർ തമ്മിൽ തലേന്ന് ഒരു  കണ്ടുമുട്ടൽ ഉണ്ടായിട്ടില്ല എന്ന് തിരിച്ചറിയുകയും ചെയ്തു.
തോമസ് ലില്ലിയെ പകരക്കാരിയാക്കിയെന്ന് അറിയുമ്പോൾ നീനയുടെ മതിഭ്രമം കൂടുതൽ ശക്തമാക്കുകയും ബാലെ യിൽ പങ്കെടുക്കുന്നതിൽ നിന്നും 'അമ്മ അവളെ തടയാൻ ശ്രമിക്കുന്നു.
എന്നാൽ അവരുടെ വിലക്ക് ലംഘിച്ച് ലിങ്കൻ സെന്ററിൽ എത്തുന്ന നീന കാണുന്നത്‌ ലില്ലി വേഷം ഏറ്റെടുക്കാൻ തയ്യാറായി നിൽക്കുന്നതാണ്.
അവൾ തോമസിനെ കാണുന്നു.
അവളുടെ ആത്മവിശ്വാസത്തിൽ ആകർഷകനായ തോമസ് നീനയെ പെർഫോം ചെയ്യാൻ അനുവദിക്കുന്നു.
രണ്ടാമത്തെ ഭാഗത്തിന്റെ അവസാനത്തിൽ, മതിഭ്രമത്താൽ നീനയുടെ ശ്രദ്ധ തെറ്റുകയും, അതുമൂലം പങ്കാളി അവളെ നിലത്തേക്ക് ഇടുകയും ചെയ്യുന്നു.
ഡ്രസിങ് റൂമിലേക്ക് തിരിച്ചുവരുന്ന അവൾ കാണുന്നത്‌ ബ്ലാക്ക് സ്വാനിന്റെ വേഷം അവതരിപ്പിക്കാൻ തയാറെടുക്കുന്ന ലില്ലിയെയാണ്.
പെട്ടെന്ന് ലില്ലി നീനയുടെ പ്രതിരൂപമായി മാറുകയും ഇരുവരും പോരാട്ടത്തിൽ ഏർപ്പെടുകയും ചെയ്യുന്നു.
പോരാട്ടത്തിന് ഒടുവിൽ ഒരു കണ്ണാടിച്ചില്ലു കൊണ്ട് തന്റെ പ്രതിരൂപത്തെ കുത്തിമുറിവേല്പിക്കുന്നു.
അവൾ മൃതദേഹത്തെ മറച്ച് വെച്ച ശേഷം സ്റ്റേജിലേക്ക് തിരികെയെത്തി, ബ്ലാക്ക് സ്വാനിന്റെ വേഷം പിഴവേതുമില്ലാതെ അവതരിപ്പിക്കുന്നു.
പ്രേക്ഷകർ എഴുന്നേറ്റു നിന്ന്‌ നീനയുടെ പ്രകടനത്തെ പ്രശംസിക്കുകയും അവൾ തോമസിന് ഒരു അപ്രതീക്ഷിത ചുംബനം നൽകിയശേഷം ഡ്രസിങ് റൂമിലേക്ക് മടങ്ങുന്നു.
വാതിലിൽ മുട്ടുന്ന ശബ്ദം കേട്ടു തുറന്നു നോക്കുമ്പോൾ ലില്ലി ജീവനോടെ ഇരിക്കുന്നതും അവളെ അഭിനന്ദിക്കുന്നതും കാണുന്നു.
അവർ തമ്മിൽ ഉള്ള പോരാട്ടം നടന്നിട്ടില്ല എന്നും അവൾ
സ്വയം കുത്തി മുറിവേല്പിക്കുകയാണ് ഉണ്ടായത് എന്ന് നീന തിരിച്ചറിയുന്നു.
അവൾ നിശ്ശബ്ദമായി വസ്ത്രധാരണം തുടരുന്നു.
ബാലെയുടെ അവസാനം വൈറ്റ് സ്വാൻ ഒരു കൊക്കയിലേക്ക് ചാടി ആത്മഹത്യ ചെയ്യുന്ന രംഗത്തു, നീന ഒളിപ്പിച്ചു വെച്ച ഒരു കിടക്കയിലേക്ക് വീഴുന്നു.
തീയറ്ററിൽ പ്രേക്ഷകരുടെ കയ്യടി ശബ്ദം മുഴങ്ങുന്നതിനിടെ തോമസ്, ലില്ലി, മറ്റു നർത്തകർ എന്നിവർ നീനയെ അഭിനന്ദിക്കാൻ ഓടിയെത്തുന്നു.
രൂക്ഷമായ രക്തസ്രാവം നേരിടുന്ന നീനയെയാണ് അവർ കാണുന്നത്‌.
തന്റെ പ്രകടനം തികഞ്ഞതായിരുന്നു എന്ന് തോമസിനോട് അവൾ പറയുകയും, ഉടൻ നീനയുടെ ബോധം മറക്കുകയും ചെയ്യുന്നു.
അഭിനേതാക്കൾ നേറ്റലി പോർട്ട്മാൻ - നീന സേയേഴ്സ്/ ദ സ്വാൻ ക്വീൻ മില കൂനിസ് - ലില്ലി / ദ ബ്ലാക്ക്‌ സ്വാൻ വിൻസെന്റ് കാസ്സെൽ - തോമസ് ലെറോയ് ബാർബെറ ഹെർഷെ - എറിക സേയേഴ്സ് വിനോന റൈഡർ - എലിസബത്ത് "ബെത്ത്" മാകലിന്റൈയർ / ദ ഡൈയിങ് സ്വാൻ ബെഞ്ചമിൻ മില്ലിപീഡ് - ഡേവിഡ് മൊറു / ദ പ്രിൻസ് സീനിയ സോളോ - വെറോണിക / ലിറ്റിൽ സ്വാൻ ക്രിസ്റ്റീന അനാപൊ - ഗലീന /ലിറ്റിൽ സ്വാൻ ജാനെറ്റ് മോണ്ട്ഗോമറി -മാഡെലിൻ /ലിറ്റിൽ സ്വാൻ സെബാസ്റ്റ്യൻ സ്റ്റാൻ - ആൻഡ്രൂ / സ്യൂട്ടർ ടോബി ഹെമിംഗ്വേ - തോമസ് "ടോം" /സ്യൂട്ടർ റിലീസ്
ബ്ലന്റ് സ്വാൻ 67-ാമത് വെനിസ് ഫിലിം ഫെസ്റ്റിവലിൽ 2010 സെപ്റ്റംബർ 1 ന് പ്രഥമ പ്രദർശനമായി ബ്ലന്റ് സ്വാൻ അവതരിപ്പിച്ചു.
ചിത്രത്തെ പ്രേക്ഷകർ കൈയ്യടിയോടെ സ്വീകരിച്ചു.
വെനിസ് ഫിലിം ഫെസ്റ്റിവലിൽ അടുത്തകാലത്തെ ഏറ്റവും ശക്തമായ ഓപെണിങ് ചിത്രം എന്നാണ് വെറൈറ്റി മാസിക വിശേഷിപ്പിച്ചത്.
ബ്ലാക്ക് സ്വാൻ മത്സര വിഭാഗത്തിൽ പങ്കെടുത്തു.
ദ ഫൗണ്ടനും ദ റെസ്ലറിനും ശേഷം മത്സര വിഭാഗത്തിൽ പങ്കെടുക്കുന്ന തുടർച്ചയായ മൂന്നാമത്തെ ആരോനോഫ്സ്കി ചിത്രമാണ് ഇത് .
2010 സെപ്തംബർ 5 ന് ടെല്ലുറിഡ് ഫിലിം ഫെസ്റ്റിവൽ , 35-ാമത് ടൊറന്റൊ ഇന്റർനാഷണൽ ഫിലിം ഫെസ്റ്റിവൽ , 2010 ഒക്ടോബറിൽ ന്യൂ ഓർലീൻസ് ഫിലിം ഫെസ്റ്റിവൽ , ഓസ്റ്റിൻ ഫിലിം ഫെസ്റ്റിവൽ , ബിഎഫ്ഐ ലണ്ടൻ ഫിലിം ഫെസ്റ്റിവൽ എന്നീ വേദികളിൽ ചിത്രം പ്രദർശിപ്പിച്ചിരുന്നു .
2010 നവംബറിൽ ലോസ് ആഞ്ചലസിലെ അമേരിക്കൻ ഫിലിം ഇൻസ്റ്റിറ്റ്യൂട്ടിന്റെ എഎഫ്ഐ ഫെസ്റ്റിലും ഡെൻവർ ഫിലിം ഫെസ്റ്റിവലിലും പോളണ്ടിലെ ബൈഡ്ഗോസ്സിസിലെ കാമെരിമേജ് ഫെസ്റ്റിവലിലും ചിത്രം പ്രദർശിപ്പിച്ചു.
യുണൈറ്റഡ് കിംഗ്ഡത്തിലെ ബ്ലാക്ക് സ്വാൻ റിലീസ് തീയതി ഫെബ്രുവരി 11 യിൽ നിന്ന് മുന്നോട്ട് കൊണ്ടുവന്നു 2011 ജനുവരി 21 ആക്കി പുനർനിർണയിച്ചു.
ദ ഇൻഡിപെൻഡന്റ് പത്രത്തിന്റെ അഭിപ്രായപ്രകാരം, 2010 ലെ 'ഏറ്റവും കൂടുതൽ പ്രതീക്ഷയോടെ കാത്തിരിക്കുന്ന’ സിനിമകളിൽ ഒന്നായിരുന്നു ഈ ചിത്രം.
പത്രം തുടർന്ൻ ചിത്രത്തെ 1948 ബാലെ ചലച്ചിത്രം ദി റെഡ് ഷൂസുമായി താരതമ്യപ്പെടുത്തി.
ചിത്രത്തിന്റെ റീജിയൺ 1/ റീജിയൺ എ ഡിവിഡി , ബ്ലൂ-റേ ഡിസ്ക്ക് പതിപ്പ് മാർച്ച് 29, 2011 നും, റീജിയൺ 2/ റീജിയൺ ബി പതിപ്പ് 2011 മെയ് 16 നുമാണ് പുറത്തിറങ്ങിയത്.
പ്രതികരണം ബോക്സ് ഓഫീസ്
ഡിസംബർ 3, 2010 ന് നോർത്ത് അമേരിക്കയിലെ തെരഞ്ഞെടുത്ത നഗരങ്ങളിലെ 18 തിയേറ്ററുകളിൽ പരിമിതമായ രീതിയിലാണ് ചിത്രം റിലീസ് ചെയ്തതു.
പക്ഷെ ചിത്രം അപ്രതീക്ഷിതമായി  ബോക്സ് ഓഫീസ് വിജയം നേടി.
പ്രദർശനം  ആരംഭിച്ച ദിവസം  4,15,822 ഡോളർ ആണ് ഈ ചിത്രം നേടിയത്.
രണ്ടാം വാരാന്തത്തിൽ ചിത്രം 90 തിയേറ്ററുകളിലേക്ക് വ്യാപിപ്പിച്ചു, 3.3 ദശലക്ഷം ഡോളർ കളക്ട് ചെയ്തു.
ഈ ചിത്രം അമേരിക്കൻ ഐക്യനാടുകളിൽ 106 ദശലക്ഷം ഡോളറും ലോകവ്യാപകമായി 329 ദശലക്ഷം ഡോളറും വരുമാനം നേടി.
അവലോകനങ്ങൾ ശേഖരിക്കുന്ന വെബ്സൈറ്റ് ആയ റോട്ടൻ ടോമാട്ടോസ് 276 അവലോകനങ്ങളെ അടിസ്ഥാനമാക്കി 86% അംഗീകാരം നൽകി.
ശരാശരി റേറ്റിംഗ് 
8.2 / 10 ആണ്.
മെറ്റാക്രിട്ടിക് 42 അവലോകനങ്ങളെ അടിസ്ഥാനമാക്കി ശരാശരി 100 ൽ 79 സ്കോർ നൽകി.
അവലംബം ബാഹ്യ കണ്ണികൾ ബ്ലാക്ക് സ്വാൻ ഇന്റർനെറ്റ് മൂവി ഡാറ്റാബേസിൽ ബ്ലാക്ക് സ്വാൻ (ചലച്ചിത്രം) ഓൾമുവീയിൽ
ബ്ലാക്ക് വാറന്റ് ഇംഗ്ലണ്ടിലെ ചാൾസ് ഒന്നാമന്റെ മരണ വാറന്റും (1649) 59 കമ്മീഷണർമാരുടെ മെഴുക് മുദ്രകളും .
ശിക്ഷിക്കപ്പെട്ട വ്യക്തിയെ വധിക്കാൻ അംഗീകാരം നൽകുന്ന ഒരു റിട്ടാണ് എക്സിക്യൂഷൻ വാറന്റ് ( ഡെത്ത് വാറന്റ് അല്ലെങ്കിൽ ബ്ലാക്ക് വാറന്റ് ).
ഒരു വധശിക്ഷാ വാറന്റ് , കൊല്ലാനുള്ള ലൈസൻസല്ല.
അത് ഒരു അറസ്റ്റ് വാറന്റ് പോലെ പ്രവർത്തിക്കുന്നു, പക്ഷേ അവസാന ലക്ഷ്യമായി അറസ്റ്റിന് പകരം വധശിക്ഷ നടപ്പിലാക്കപ്പെടുന്നു.
അമേരിക്കൻ ഐക്യനാടുകളിൽ നിയമം അനുശാസിക്കുന്ന ഒരു ജുഡീഷ്യൽ അല്ലെങ്കിൽ എക്സിക്യൂട്ടീവ് ഉദ്യോഗസ്ഥൻ ഒരു വധശിക്ഷാ വാറണ്ട് പുറപ്പെടുവിക്കുന്നു.
വിചാരണ കോടതി നടപടികളിൽ ഒരാൾക്ക് വധശിക്ഷ, വിചാരണയ്ക്കും ശിക്ഷയ്ക്കും ശേഷം, സാധാരണയായി അപ്പീലുകൾ തീർന്നതിന് ശേഷമാണ് ഇത് ചെയ്യുന്നത്.
സാധാരണയായി ഒരു മരണ വാറന്റ് ഒപ്പിട്ട് ഒരു വധശിക്ഷാ തീയതി സജ്ജമാക്കുമ്പോൾ, കുറ്റവാളിയെ വധശിക്ഷാ സെല്ലിൽ നിന്ന് ഒരു മരണ വാച്ച് സെല്ലിലേക്ക് മാറ്റുന്നു, ഇത് സാധാരണ എക്സിക്യൂഷൻ ചേംബറിനോട് ചേർന്നാണ് .
വധശിക്ഷ നടപ്പാക്കുന്നതിന് പരിമിതമായ സമയപരിധിയുണ്ട്, നിശ്ചിത ദിവസങ്ങൾക്കകം വധശിക്ഷ നടപ്പാക്കിയില്ലായെങ്കിൽ, പ്രക്രിയ, അല്ലെങ്കിൽ വാറണ്ട് കാലഹരണപ്പെടുകയും ശിക്ഷിക്കപ്പെട്ട വ്യക്തിയെ വധശിക്ഷാ സെല്ലിലേക്ക് തിരികെ അയയ്ക്കുകയും ചെയ്യും.
അവിടെ മറ്റൊരു വധശിക്ഷാ തീയതിക്കായി കാത്തിരിക്കും.
ഒരു വിചാരണ കോടതിക്കോ, ഒരു അപ്പീൽ കോടതി അല്ലെങ്കിൽ സുപ്രീം കോടതി അല്ലെങ്കിൽ ഫെഡറൽ ജുഡീഷ്യറിയിലെ കോടതി ( യുണൈറ്റഡ് സ്റ്റേറ്റ്സ് സുപ്രീം കോടതി ഉൾപ്പെടെ) എന്നിവയ്ക്ക് വധശിക്ഷയ്ക്ക് ഉത്തരവിടാം.
ഫെഡറൽ വധശിക്ഷ കേസുകളിൽ വിചാരണക്കോടതി, അപ്പീൽ കോടതികൾ,  സുപ്രീം കോടതി, രാഷ്ട്രപതി എന്നിവർക്ക് വധശിക്ഷ സ്റ്റേ അനുവദിക്കാം.
എല്ലാ സാഹചര്യങ്ങളിലും, ശിക്ഷിക്കപ്പെട്ടവർ വധശിക്ഷയ്ക്ക് തയ്യാറാകുമ്പോഴും ഏത് സമയത്തും സ്റ്റേ നൽകാം.
ബ്ലാക്ക് സെപ്റ്റംബർ കൂട്ടക്കൊല ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1972 ലെ മ്യൂനിച്ച് ഒളിമ്പിക്സിൽ മുനീച്ച് കൂട്ടക്കൊലയിൽ നടത്തിയ ആക്രമണങ്ങളിൽ, പതിനൊന്ന് ഇസ്രായേലി ഒളിമ്പിക് സംഘങ്ങളെ ബന്ദികളാക്കി, ഒടുവിൽ ജർമൻ പോലീസ് ഓഫീസർ, ഫലസ്തീൻ തീവ്രവാദി സംഘടനയായ ബ്ലാക് സെപ്റ്റിന്റെ സഹായത്തോടെ കൊല്ലപ്പെട്ടു.
പ്രതിസന്ധി ആരംഭിച്ച് അധികം വൈകാതെ ഇസ്രയേലിൽ 234 തടവുകാർ ജയിലിലാവുകയും, ജർമൻ സ്ഥാപിച്ച റെഡ് ആർമി വിഭാഗം (അൻഡ്രീസ ബാദർ, ഉല്ലാരി മീൻഹോഫ്) എന്നിവ സ്ഥാപിക്കുകയും ചെയ്തു. [7] [8]
ബ്ലാക് സെപ്തംബർ 1948 ൽ ഇസ്രായേൽ പ്രതിരോധ സേനകൾ (ഐ.ഡി.എഫ്) പുറത്തുവിട്ട രണ്ടു പാലസ്തീൻ ക്രിസ്ത്യൻ ഗ്രാമങ്ങൾക്ക് ശേഷം "ഇക്രിത് ആൻഡ് ബിരാമി" എന്ന ഓപ്പറേഷൻ വിളിച്ചു.
യഹൂദ-ക്രൈസ്തവ മാതാപിതാക്കൾക്ക് ജനിച്ചതിനാൽ, ലത്തീഫ് അഫ്ഫ് എന്ന തീവ്രവാദി സംഘടനയുടെ കമാൻഡറുമായി മതേതര ദേശീയതയാണ് ഈ ആക്രമണം പ്രചോദിപ്പിച്ചത്. [10]
ജർമൻ നവ നാസികൾ ആക്രമണകാരികൾക്കുള്ള സഹായധനസഹായം നൽകി. [11]
എട്ട് ബ്ലാക് സെപ്തംബർ അംഗങ്ങളിൽ അഞ്ചുപേരെ പൊലീസ് രക്ഷപ്പെടുത്തി.
ഒരു ജർമ്മൻ പോലീസുകാരൻ വെടിവെപ്പിൽ മരിച്ചു.
ലഫ്റ്റൻസ ഫ്ളൈറ്റ് 615 എന്ന വിമാനം ഹൈജാക്ക് ചെയ്തതിനെത്തുടർന്ന് അടുത്ത ജർമ്മൻ വിട്ടയച്ച മൂന്നു പേരെ അവർ ജയിലിലാക്കി.
ലെബാനോനിലും ഓപ്പറേഷൻ കോപാകുലയിലും 1973 ലെ ഇസ്രയേൽ ആക്രമണത്തോടൊപ്പം മോസ്സാദും ചേർന്ന് പ്രതികരിച്ചത്, കൂട്ടക്കൊലയിൽ പങ്കുണ്ടെന്ന് സംശയിക്കുന്ന ഫലസ്തീനികളെ വധിക്കുകയും വധിക്കുകയും ചെയ്തു.
2016 ഒക്റ്റോബറി ഒളിമ്പിക്സിന് രണ്ടു ദിവസം മുൻപാണ് 2016 ആഗസ്റ്റ് 3 ന് അന്താരാഷ്ട്ര ഒളിംപിക് കമ്മിറ്റി ഔദ്യോഗികമായി കൊലപ്പെടുത്തിയ പതിനൊന്ന് ഇസ്രായേല്യരെ ആദരിച്ചു
ബ്ലാക്ക് ഹോൾ ഇൻഫൊർമേഷൻ പാരഡോക്സ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 സെപ്റ്റംബർ മുതൽ തുടരുന്നു.
ഒരു തമോഗർത്തത്തിനുള്ളിൽ അകപ്പെട്ട പദാർത്ഥത്തിന് അതിന്റെ എല്ലാ വിവരങ്ങളും നഷ്ടമാകുമെന്ന് ആപേക്ഷിക സിദ്ധാന്തം പറയുമ്പോൾ ഒരുവസ്തുവിന്റെ അടിസ്ഥാന പരമായ വിവരങ്ങൾ നശിപ്പിക്കാൻ സാധ്യമല്ലെന്ന് ക്വാണ്ടം ബലതന്ത്രം വാദിക്കുന്നു.
40 വർഷത്തിലധികമായി ശാസ്ത്രലോകത്തിനുമുന്നിൽ നിലകൊള്ളുന്ന ഒരു ചോദ്യചിഹ്നമാണിത്.
എന്താണ്  തമോദ്വാരകൾ  എന്ന്  നമുക്ക് ആദ്യം  അറിയാം.
സെക്കൻഡിൽ  3ലക്ഷം  കിലോമീറ്റർ  വേഗതയിൽ സഞ്ചരിക്കുന്ന  പ്രകാശത്തെ  പോലും  പുറത്ത്  വിടാത്ത  സൂര്യനെക്കാൾ  500 മടങ്ങു  പിണ്ഡം  ഉള്ള വസ്തു  ആണ്  തമോദ്വാരം.
ബ്ലാക്ക് സോൾജിയർ ഫ്ലൈ
സ്ട്രാറ്റിയോമൈഡേ കുടുംബത്തിലെ സാധാരണവും വ്യാപകവുമായ ഈച്ചയാണ് ഹെർമേഷ്യ ഇല്ല്യൂസെൻസ് , അഥവാ കറുത്ത പടയാളി ഈച്ച .
വിതരണം ഇന്ത്യയിലെ പശ്ചിമ ബംഗാളിൽ ഒരു കറുത്ത പട്ടാളക്കാരൻ മുല്ലപ്പൂവിന്റെ ഇലയിൽ പറക്കുന്നു.
സ്വാഭാവിക പ്രകൃതിയിലെ ഈച്ച തന്നെയാണ് ഹെർമേഷ്യ ഇല്ല്യൂസെൻസ് എന്ന ശാസ്ത്രീയനാമത്തിൽ അറിയുന്ന ബ്ലാക്ക് സോൾജിയർ ഫ്ലൈ അഥവാ കറുത്ത പടയാളി ഈച്ച ..
ഇണചേർന്നാൽ അപ്പോൾ തന്നെ ആണീച്ച ചത്തുവീഴും.
മുട്ടയിടുന്നതോടെ പെണ്ണീച്ചയും ചാവും.
ഈച്ചയായി കേവലം 5 ദിവസം മാത്രം ജീവിതദൈർഘ്യമുള്ള ഇവയ്‌ക്ക് അനുയോജ്യമായ അന്തരീക്ഷ താപവും ആർദ്രതയും മാത്രം മതി ജീവിക്കാൻ.
ഈ ഇനം നിയോട്രോപ്പിക്കൽ മണ്ഡലത്തിൽ നിന്നുള്ളതാണ്, എന്നാൽ സമീപ ദശകങ്ങളിൽ എല്ലാ ഭൂഖണ്ഡങ്ങളിലും വ്യാപിച്ചു, ഫലത്തിൽ കോസ്മോപൊളിറ്റൻ ആയിത്തീർന്നു.
ഐബീരിയൻ പെനിൻസുല , തെക്കൻ ഫ്രാൻസ് , ഇറ്റലി , ക്രൊയേഷ്യ , മാൾട്ട , കാനറി ദ്വീപുകൾ , സ്വിറ്റ്സർലൻഡ് എന്നിവയുൾപ്പെടെ മിക്ക യുണൈറ്റഡ് സ്റ്റേറ്റ്സിലും യൂറോപ്പിലും ഇത് ക്രാസ്നോഡർ ടെറിട്ടറിയിലെ റഷ്യയുടെ കരിങ്കടൽ തീരത്ത് ഉണ്ട്.
ആഫ്രോട്രോപ്പിക്കൽ മണ്ഡലം, ഓസ്‌ട്രലേഷ്യൻ മണ്ഡലം, കിഴക്കൻ പാലിയാർട്ടിക് മണ്ഡലം, നിയാർട്ടിക് മണ്ഡലം, വടക്കേ ആഫ്രിക്ക , തെക്കേ ആഫ്രിക്ക, ഇന്തോമലയൻ മണ്ഡലം എന്നിവിടങ്ങളിലും ഇത് കാണാം.
വിവരണം ഹെർമെറ്റിയ ഇല്ല്യൂസെൻസിന്റെ മുതിർന്നവർ, സൈഡ് വ്യൂ
ഹെർമേഷ്യ ഇല്ല്യൂസെൻസി ന്റെ മുതിർന്നവരുടെ ഏകദേശം വലിപ്പം 16 millimetres (0.63 in) നീളം വരെ ആണ്.
ഇരുന്നാലും പറന്നാലുമൊക്കെ സൈനികനെ പോലെ ജാഗ്രതയോടെയുള്ള നിൽപും ചലനവുമാണ് ബിഎസ്എഫ് അല്ലെങ്കിൽ കറുത്ത പടയാളി  എന്ന വിശേഷണം കിട്ടാൻ കാരണം.
ഈ ഇടത്തരം വലിപ്പമുള്ള ഈച്ചകൾക്ക് പ്രധാനമായും കറുത്ത ശരീരമാണ്, നെഞ്ചിൽ നീല മുതൽ പച്ച വരെ ലോഹ പ്രതിഫലനങ്ങളും ചിലപ്പോൾ അടിവയറ്റിന്റെ ചുവപ്പ് കലർന്ന അറ്റവും കാണുന്നു..
രണ്ടാമത്തെ വയറിലെ ടെർഗൈറ്റിന് അർദ്ധസുതാര്യമായ പ്രദേശങ്ങളുണ്ട്, അതിൽ നിന്നാണ് പ്രത്യേക ലാറ്റിൻ വിശേഷണം ഉരുത്തിരിഞ്ഞത്.
തല വിശാലമാണ്, വളരെ വികസിതമായ കണ്ണുകളാണുള്ളത്.
ആന്റിനകൾക്ക് തലയുടെ ഇരട്ടി നീളമുണ്ട്.
കാലുകൾ കറുത്ത നിറത്തിലുള്ള വെള്ള കലർന്ന ടാർസിയാണ്.
ചിറകുകൾ സ്തരമാണ്; വിശ്രമവേളയിൽ, അവ അടിവയറ്റിൽ തിരശ്ചീനമായി മടക്കിക്കളയുകയും ആവരണം തീർക്കുകയും ചെയ്യുന്നു.
പ്രവർത്തനക്ഷമമായ വായോ കുടൽമാലകളോ ഇല്ല.
ആഹാരത്തിൽ വന്നിരിക്കുകയോ സാംക്രമിക രോഗങ്ങൾ പരത്തുകയോ ഇല്ല.
ഹെർമേഷ്യ ഇല്ല്യൂസെൻസ് ഒരു മിമിക് ഈച്ചയാണ്, വലിപ്പത്തിലും നിറത്തിലും രൂപത്തിലും വളരെ അടുത്ത്, ഓർഗൻ പൈപ്പ് മഡ് ഡാബർ വാസ്പും അതിന്റെ ബന്ധുക്കളും.
ഈച്ചയുടെ ആന്റിനകൾ നീളമേറിയതും കടന്നൽ പോലെയുള്ളതും ഈച്ചയുടെ പിൻ ടാർസി വിളറിയതും പല്ലിയുടേത് പോലെ വിളറിയതുമാണ്, ഈച്ചയ്ക്ക് അടിവയറ്റിലെ രണ്ട് ചെറിയ സുതാര്യമായ "ജാലകങ്ങൾ" ഉള്ളതിനാൽ ഇത്തരത്തിലുള്ള പല്ലികളുടെ അനുകരണം പ്രത്യേകിച്ചും വർധിക്കുന്നു.
ഈച്ചയ്ക്ക് ഇടുങ്ങിയ "കടലാളി അരക്കെട്ട്" ഉള്ളതായി തോന്നിപ്പിക്കുന്നു.
കറുത്ത പടയാളി ഈച്ചയുടെ ലാർവകളെ ബ്ലോഫ്ലൈ അല്ലെങ്കിൽ ഹൗസ്ഫ്ലൈ ലാർവകളിൽ നിന്ന് അവയുടെ പിൻവശത്തെ നേർത്ത ചാര-കറുത്ത വരയാൽ വേർതിരിച്ചറിയാൻ കഴിയും.
ജീവിത ചക്രം
പ്രായപൂർത്തിയായ ഒരു പെൺ ഒരു സമയം 206 മുതൽ 639 വരെ മുട്ടകൾ ഇടുന്നു.
ഈ മുട്ടകൾ സാധാരണയായി വിള്ളലുകളിലോ അല്ലെങ്കിൽ വളം അല്ലെങ്കിൽ കമ്പോസ്റ്റ് പോലെയുള്ള അഴുകുന്ന പദാർത്ഥങ്ങൾക്ക് മുകളിലോ തൊട്ടടുത്തോ ഉള്ള പ്രതലങ്ങളിലോ നിക്ഷേപിക്കുകയും ഏകദേശം 4 ദിവസത്തിനുള്ളിൽ വിരിയുകയും ചെയ്യും.
പുതുതായി ഉയർന്നുവന്ന ലാർവകൾ 1.0 millimetre (0.04 in) നീളം, 25 millimetres (1 in) ഭാരവും 0.10 to 0.22 grams (1.5 to 3.4 gr) ലാർവ ഘട്ടത്തിന്റെ അവസാനത്തോടെ.
ലാർവകൾക്ക് വൈവിധ്യമാർന്ന ജൈവവസ്തുക്കൾ കഴിക്കാൻ കഴിയും, വ്യത്യസ്ത പോഷകങ്ങൾ അടങ്ങിയ ഭക്ഷണക്രമങ്ങളുമായി പൊരുത്തപ്പെടുന്നു.
ലാർവകൾക്ക് നൽകുന്ന ഭക്ഷണ പദാർത്ഥങ്ങളെ ആശ്രയിച്ച് ലാർവ ഘട്ടം 18 മുതൽ 36 ദിവസം വരെ നീണ്ടുനിൽക്കും, ഇതിൽ ഭക്ഷണത്തിനു ശേഷമുള്ള (പ്രീപ്യൂപ്പൽ) ഘട്ടം ഏകദേശം 7 ദിവസം നീണ്ടുനിൽക്കും.
കുറഞ്ഞ താപനിലയോ ഭക്ഷണത്തിന്റെ അഭാവമോ കാരണം ലാർവ ഘട്ടത്തിന്റെ ദൈർഘ്യം മാസങ്ങൾ വൈകും.
പ്യൂപ്പൽ ഘട്ടം 1 മുതൽ 2 ആഴ്ച വരെ നീണ്ടുനിൽക്കും.
വളർത്തുമ്പോൾ പഞ്ചസാരയോ അല്ലെങ്കിൽ സ്വാഭാവിക അന്തരീക്ഷത്തിൽ തേനോ പോലെ വെള്ളവും ഭക്ഷണവും കിട്ടുമ്പോൾ മുതിർന്നവർക്ക് സാധാരണയായി 47 മുതൽ 73 ദിവസം വരെ ജീവിക്കാൻ കഴിയും, അല്ലെങ്കിൽ ലാർവ ഘട്ടത്തിൽ ശേഖരിക്കപ്പെടുന്ന കൊഴുപ്പ് ശേഖരം ഉപയോഗിച്ച് വെള്ളം കിട്ടിയാൽ  ഏകദേശം 8 മുതൽ 10 ദിവസം വരെ ജീവിക്കാൻ സാധിക്കുന്നു.
കറുത്ത പട്ടാളക്കാരൻ ഇണചേരുന്നു കറുത്ത പട്ടാളക്കാരൻ ഈച്ച കാർഡ്ബോർഡിൽ മുട്ടകൾ നിക്ഷേപിക്കുന്നു പുഴുഫാമിൽ മുട്ടകൾ നിക്ഷേപിക്കുന്ന പൂന്തോട്ട സൈനിക ഈച്ച പ്യൂപ്പേഷനിൽ നിന്ന് ഉയർന്നുവന്നതിന് ശേഷമുള്ള ആദ്യത്തെ 15 മിനിറ്റിനുള്ളിൽ കറുത്ത പട്ടാളക്കാരൻ ചിറകുകൾ വീർപ്പിക്കുന്നു കറുത്ത പട്ടാളക്കാരൻ പഞ്ചസാര തിന്നുന്നു മനുഷ്യന്റെ പ്രസക്തിയും ഉപയോഗവും പ്രത്യേകതകളും ഈച്ചകളിൽ ഏറ്റവും ഉയർന്ന തീറ്റ പരിവർത്തന ശേഷിയുള്ളവരാണ് ബ്ലാക് സോൾജിയർ ഫ്ലൈ.
മനുഷ്യരുടെ ആഹാരം തീരെ വേണ്ട സോൾജിയർ ഈച്ചകൾക്ക്.
ഒരു തരത്തിലും രോഗം പരത്തില്ല.
രോഗഹേതുക്കളായ സാൽമൊണല്ല, ഇകോളി ബാക്‌ടീരയകളെ ദഹിപ്പിക്കാൻ ശേഷിയുണ്ട്.
മറ്റ് ഈച്ചകളുമായി മത്സരിച്ച് അവരുടെ പ്രജനനസാധ്യത കൂടി ഇല്ലാതാക്കും.
ലാർവകളെയും മുതിർന്നവരെയും കീടങ്ങളോ രോഗവാഹകരോ ആയി കണക്കാക്കില്ല.
പകരം, കറുത്ത പടയാളി ഈച്ചയുടെ ലാർവകൾ ജൈവ അടിവസ്ത്രങ്ങളെ തകർക്കുന്നതിലും മണ്ണിലേക്ക് പോഷകങ്ങൾ തിരികെ നൽകുന്നതിലും അത്യാവശ്യമായ വിഘടിപ്പിക്കുന്നവരായി ചുവന്ന വിരകളുടേതിന് സമാനമായ പങ്ക് വഹിക്കുന്നു.
ലാർവകൾക്ക് അമിതമായ വിശപ്പ് ഉണ്ട്, ഗാർഹിക ഭക്ഷണ അവശിഷ്ടങ്ങളും കാർഷിക മാലിന്യ ഉൽപ്പന്നങ്ങളും കമ്പോസ്റ്റ് ചെയ്യാൻ ഉപയോഗിക്കാം.
കൂടാതെ, അക്വാകൾച്ചർ, മൃഗങ്ങളുടെ തീറ്റ, വളർത്തുമൃഗങ്ങളുടെ ഭക്ഷണം, മനുഷ്യ പോഷണം എന്നിവയ്ക്കുള്ള പ്രോട്ടീന്റെ ഒരു ബദൽ സ്രോതസ്സാണ് ബ്ലാക്ക് സോൾജിയർ ഫ്ലൈ ലാർവകൾ (BSFL).
നെതർലാൻഡിലെ ലോകത്തിലെ ഏറ്റവും വലിയ പ്രാണി ഫാക്ടറി പ്രവർത്തിക്കുന്ന അഗ്രിപ്രോട്ടീൻ, ഇന്നോവഫീഡ്, പ്രോട്ടിക്സ് തുടങ്ങിയ ബയോടെക്നോളജി കമ്പനികൾ ആഗോളതലത്തിൽ വ്യാവസായിക തോതിലുള്ള പ്രാണികളുടെ ഫാക്ടറികളിൽ ലാർവകൾ ഉൽപ്പാദിപ്പിക്കുകയും സംസ്കരിക്കുകയും ചെയ്യുന്നു.
വിഘടിപ്പിക്കുന്നവയായി / കമ്പോസ്റ്റിംഗിൽ
ബ്ലാക്ക് സോൾജിയർ ഫ്ലൈ ലാർവ (ബിഎസ്എഫ്എൽ) മാലിന്യങ്ങൾ കമ്പോസ്റ്റ് ചെയ്യാനോ മൃഗങ്ങളുടെ തീറ്റയായി മാറ്റാനോ ഉപയോഗിക്കുന്നു.
അവശിഷ്ടങ്ങളിൽ പുതിയ വളം, മൃഗങ്ങളുടെയും പച്ചക്കറികളുടെയും ഉത്ഭവമുള്ള ഭക്ഷണ അവശിഷ്ടങ്ങൾ എന്നിവ ഉൾപ്പെടുന്നു.
ജൈവവസ്തുക്കളെ തീറ്റയാക്കി മാറ്റുന്നതിൽ ഏറ്റവും കാര്യക്ഷമമായ മൃഗങ്ങളിൽ ഒന്നാണ് ഈച്ചയുടെ ലാർവകൾ.
ലാർവകൾ ആറ് ഘട്ടങ്ങളിലൂടെ ലാർവ വികസനം പൂർത്തിയാക്കുമ്പോൾ, അവ "പ്രീപ്യൂപ" എന്ന ഘട്ടത്തിൽ പ്രവേശിക്കുന്നു, അവിടെ അവർ ഭക്ഷണം കഴിക്കുന്നത് നിർത്തുന്നു, അവ തണുത്തതും ഇരുണ്ടതും വരണ്ടതുമായ അടിവസ്ത്രങ്ങളിലേക്ക് പ്യൂപ്പേറ്റിലേക്ക് നീങ്ങുന്നു.
പ്രായപൂർത്തിയായ ലാർവകളെ സ്വയം വിളവെടുക്കാൻ ഗ്രബ് കമ്പോസ്റ്റിംഗ് ബിന്നുകൾ ഈ പ്രീപ്യൂപ്പൽ മൈഗ്രേഷൻ ഇൻസ്‌റ്റിൻക്റ്റ് ഉപയോഗിക്കുന്നു.
ഈ കണ്ടെയ്‌നറുകൾക്ക് വശങ്ങളിൽ റാമ്പുകളോ ദ്വാരങ്ങളോ ഉണ്ട്, പ്രീപ്യൂപ്പയെ കമ്പോസ്റ്ററിൽ നിന്ന് പുറത്തേക്ക് കയറാനും ശേഖരണ സ്ഥലത്തേക്ക് വീഴാനും അനുവദിക്കും.
ലാർവകൾ ഇനിപ്പറയുന്ന രീതിയിൽ പ്രയോജനകരമാണ്: ഈച്ച , മണിയനീച്ച തുടങ്ങിയവയുമായി താരതമ്യപ്പെടുത്തുമ്പോൾ അവയുടെ വലിയ വലിപ്പം, മറ്റ് ഇനങ്ങളുടെ ലാർവകൾ കഴിച്ച് ചീഞ്ഞഴുകുന്ന പദാർത്ഥങ്ങളിൽ മുട്ടയിടുന്നതിൽ നിന്ന് വീട്ടീച്ചകളെയും മറ്റ് ഈച്ചകളെയും തടയാൻ അവരെ പ്രാപ്തരാക്കുന്നു.